
	  Parlamentul României   

 Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/99/2011/2013                                
PL-x 786/2011
	COMISIA JURIDICĂ, DE DISCIPLINĂ ŞI IMUNITĂŢI
Nr. 31/1290/2011/2013

Bucureşti, 28 martie 2013


BIROULUI  PERMANENT

AL

CAMEREI DEPUTAŢILOR


Vă înaintăm, alăturat, Raportul comun suplimentar asupra proiectului de Lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului „Dezvoltarea infrastructurii turistice în zona Olteniţa şi amenajare port turistic”, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. PL.x 786 din 22 decembrie 2011, înregistrat cu nr. 26/99/2011/2013, respectiv cu nr. 31/1290/2011/2013.
               PREŞEDINTE,                                                           PREŞEDINTE,
           Marin ALMĂJANU                                                Bogdan Liviu CIUCĂ                        

RAPORT COMUN SUPLIMENTAR
asupra proiectului de Lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului „Dezvoltarea infrastructurii turistice în zona Olteniţa şi amenajare port turistic”,
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, cu proiectul de Lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului „Dezvoltarea infrastructurii turistice în zona Olteniţa şi amenajare port turistic”, trimis cu adresa nr. PL.x 786 din 22 decembrie 2011 şi înregistrat cu nr. 26/99/2011/2013, respectiv cu nr. 31/1290/2011/2013. 
Conform dispoziţiilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Proiectul de lege a fost adoptat  de Senat în şedinţa din 21 decembrie 2011.

Consiliul Legislativ a avizat favorabil iniţiativa legislativă, conform avizului nr.1139 din 28 octombrie 2011.
Comisia pentru industrii şi servicii a transmis un aviz negativ cu nr. 23/449/2011.
Proiectul de lege are ca obiect de reglementare transmiterea unei suprafeţe de teren portuar de 14.588 metri pătraţi din domeniul public al statului şi din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea, în termen de 5 ani, a obiectivului "Dezvoltarea infrastructurii turistice în zona Olteniţa şi amenajare port turistic".

Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au întocmit un Raport comun iniţial în data de 20 septembrie 2012 cu soluţia de respingere a proiectului de lege.

În şedinţa Camerei Deputaţilor din 5 martie 2013, Camera Deputaţilor, în temeiul art. 70 din Regulamentul Camerei Deputaţilor, republicat, s-a hotărât retrimiterea proiectului de lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului „Dezvoltarea infrastructurii turistice în zona Olteniţa şi amenajare port turistic” Comisiei pentru administraţie, amenajarea teritoriului şi echilibru ecologic şi Comisiei juridice, de disciplină şi imunităţi, în vederea unei noi examinări şi depunerii unui nou raport. 
În conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au reexaminat proiectul de lege sus menţionat, în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 19 martie 2013. 


Din numărul total de 32 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi.
La lucrările Comisiei au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Septimiu Buzaşu – secretar de stat, doamna Carmen Pop – şef serviciu şi domnul Ioniţa Profir – consilier în cadrul Ministerului Transporturilor.

Membrii Comisiei juridice, de disciplină şi imunităţi au examinat proiectul de lege sus menţionat, în şedinţa din 26 martie  2013. 

Din numărul total de 27 de  membri ai Comisiei juridice, de disciplină şi imunităţi au participat la şedinţă 24 deputaţi.
Ca urmare a dezbaterilor din cele două Comisii s-a constatat că dezvoltarea şi amenajarea unei zone turistice în amplasamentul solicitat este inoportună deoarece în aval şi amonte de acest teritoriu portuar, sunt în curs de derulare proiecte (pentru care a fost aprobată finanţarea prin POS-T) care au drept scop reabilitarea infrastructurii portuare în vederea dezvoltării activităţilor comerciale (operare mărfuri vrac). Pe teritoriul solicitat este amplasat dispozitivul feroviar al portului Olteniţa care asigură desfăşurarea activităţilor la Terminalul de Containere din portul Olteniţa şi a agenţilor economici din vecinătatea acestui teritoriu.

Din titlu reiese că se doreşte amenajarea unui port turistic, teritoriul amenajat trebuie să aibă acces la cheu. Terenul aflat în discuţie nu are acces direct la cheu, orice demers pentru edificarea unui port în amplasamentul solicitat nu se va putea face deoarece legislaţia în vigoare impune măsuri de siguranţă în derularea activităţilor de transport naval; respectarea destinaţiei terenului aflat în zona de siguranţă a căilor navigabile, având o lăţime de 30 m  (în conformitate cu Ordonanţa Guvernului nr. 22/1999 privind administrarea porturilor şi a căilor navigabile, republicată).

În ipoteza de a construi un port turistic se presupune ca administraţia locală să deţină în proprietate/administrare terenurile necesare desfăşurării activităţilor în portul turistic, din aceste considerente:

- fie actul normativ nu va face referinţă (în titlu) la dezvoltarea portului turistic şi vor fi avute în vedere elemente de dezvoltare a zonei turistice din portul Olteniţa;

- fie titulatura actului normativ rămâne aceeaşi dar se vor face demersuri prealabile necesare promovării actului normativ, va fi necesară emiterea unei noi Hotărâri a Consiliului Local prin care să se stabilească o relaţie comercială între operatorul turistic şi CN APDF SA, care va avea în vedere realizarea accesului la cheu.

Prin urmare, se menţin argumentele pentru care a fost hotărâtă respingerea proiectului de Lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului „Dezvoltarea infrastructurii turistice în zona Olteniţa şi amenajare port turistic”.

În urma dezbaterii, membrii celor două Comisii au hotărât, cu majoritate de voturi (două voturi împotrivă şi o abţinere), să propună plenului Camerei Deputaţilor respingerea proiectului de Lege privind transmiterea unei suprafeţe de teren portuar aflată în domeniul public al statului din administrarea Ministerului Transporturilor şi Infrastructurii în administrarea Consiliului Local al Municipiului Olteniţa, judeţul Călăraşi, pentru realizarea obiectivului "Dezvoltarea infrastructurii turistice în zona Olteniţa şi amenajare port turistic".

În raport de obiectul şi conţinutul său, proiectul de lege face parte din categoria legilor ordinare.

           PREŞEDINTE,                                    PREŞEDINTE,
                 Marin ALMĂJANU

     
   Bogdan Liviu CIUCĂ
                         SECRETAR,                                         SECRETAR,                                     
                Ion Marcel  CIOLACU                  Theodor-Cătălin NICOLESCU

          Consilier parlamentar, Roxana Feraru                                                 Consilier parlamentar, Paul Şerban

